CELEX: 62008CO0535
Language: mt
Date: 2009-03-26
Title: Digriet tal-Qorti tal-Ġustizzja (is-Sitt Awla) tas-26 ta' Marzu 2009. # Maria Catena Rita Pignataro vs Ufficio centrale circoscrizionale presso il Tribunale di Catania et.. # Talba għal deċiżjoni preliminari: Tribunale amministrativo regionale per la Sicilia - l-Italja. # Kundizzjonijiet ta’ eliġibbiltà għall-elezzjonijiet reġjonali - Rekwiżit ta’ residenza fir-reġjun ikkonċernat - Artikoli 17 KE u 18 KE - Drittijiet fundamentali - Nuqqas ta’ rabta mad-dritt Komunitarju - Nuqqas manifest ta’ ġurisdizzjoni tal-Qorti tal-Ġustizzja. # Kawża C-535/08.

Digriet tal-Qorti tal-Ġustizzja (Is-Sitt Awla) tas-26 ta’ Marzu 2009 – Pignataro vs Ufficio centrale circoscrizionale presso
            il Tribunale di Catania et
      (Kawża C‑535/08)
      “Kundizzjonijiet ta’ eliġibbiltà għall-elezzjonijiet reġjonali – Rekwiżit ta’ residenza fir-reġjun ikkonċernat – Artikoli 17 KE u 18 KE – Drittijiet fundamentali – Nuqqas ta’ rabta mad-dritt Komunitarju – Nuqqas manifest ta’ ġurisdizzjoni tal-Qorti tal-Ġustizzja”
      1.                     Ċittadinanza tal-Unjoni Ewropea - Dispożizzjonijiet tat-Trattat - Kamp ta’ applikazzjoni ratione materiae - Esklużjoni tas-sitwazzjonijiet
            purament interni (Artikoli 17 KE u 18 KE) (ara l-punti 14-18, u d-dispożittiv 1)
      2.                     Domandi preliminari - Ġurisdizzjoni tal-Qorti tal-Ġustizzja - Limiti -Domanda magħmula fil-kuntest ta’ kawża dwar l-applikazzjoni
            ta’ leġiżlazzjoni nazzjonali li ma taqax taħt il-kamp ta’ applikazzjoni tad-dritt Komunitarju - Esklużjoni (Artikolu 234 KE)
            (ara l-punti 22-24, u d-dispożittiv 2)
      
         
               Suġġett
            Talba għal deċiżjoni preliminari - Tribunale Amministrativo Regionale per la Sicilia - Interpretazzjoni tal-Artikolu 6 UE,
         tal-Artikolu 3 tal-Ewwel Protokoll addizzjonali, tal-Artikolu 2 tar-Raba’ Protokoll addizzjonali tal-Konvenzjoni Ewropea għall-protezzjoni
         tad-Drittijiet tal-Bniedem u tal-Artikolu 25 tal-Ftehim Internazzjonali tad-Drittijiet Ċivili u Politiċi - Interpretazzjoni
         tal-Artikoli 17 u 18 KE - Kompatibbiltà ta’ leġiżlazzjoni reġjonali li tillimita d-dritt għall-elettorat passiv ta’ ċittadin
         Taljan abbażi ta’ rekwiżit ta’ residenza fir-reġjun.
      
      Dispożittiv
      
         
                  1)
               
               
                  
               
               
                  	L-Artikoli 17 KE u 18 KE ma jipprekludux leġiżlazzjoni nazzjonali li tipprovdi, f’sitwazzjoni bħal dik inkwistjoni fil-kawża
                     prinċipali, fost il-kundizzjonijiet ta’ eliġibbiltà għal assemblea reġjonali, l-obbligu li persuna tirrisjedi fir-reġjun ikkonċernat
                     fil-mument meta hija tippreżenta l-kandidatura tagħha.
                  
               
            
         
                  2)
               
               
                  
               
               
                  	Il-Qorti tal-Ġustizzja tal-Komunitajiet Ewropej manifestament m’għandhiex ġurisdizzjoni sabiex tirrispondi għall-ewwel domanda
                     magħmula mit-Tribunale amministrativo regionale per la Sicilia.